34. ΒΑΣΙΛΙΚΟΝ ΔΙΑΤΑΓΜΑ της 10/25 Μαΐου 1951 Περί ορισμού της περιφερείας του Ειρηνοδικείου Νεαπόλεως - Βοιών. Έχοντες υπ’ όψιν: 1)το άρθρ. 4 του υπ’ αριθ. 1802/51 Α.Νόμου «περί τροποποιήσεως και συμπληρώσεως διατάξεών τινων του Νόμου 1055/46 κλπ.» (6.Γα.), 2)την υπ’ αριθ. 31/50 απόφασιν της Ολομελείας του Δικαστηρίου των εν Γυθείω Πρωτοδικών, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Ορίζομεν περιφέρειαν του δια του άρθρ. 4 του Α.Ν. 1802/1951 ιδρυθέντος εν Νεαπόλει Βοιών (Λακωνίας) Ειρηνοδικείου β΄ τάξεως τας Κοινότητας Νεαπόλεως, Κάμπου, Νεσοχωρίου, Φαρακλού, Άνω Καστανιάς, Κάτω Καστανιάς, Λαχίου, Αγίου Νικολάου (Βοιών), Βελανιδιών και Ελαφονήσου, αποσπωμένας εκ της δικαιοδοσίας του Ειρηνοδικείου Γυθείου εις ούτινος την περιφέρειαν υπήγοντο μέχρι τούδε. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 6.Β.δ.32-34 Ειρηνοδικεία - Πταισματοδικεία

[Source: greek_legal_code_raptarchis | Tokens: 871]